
Parlamentul  României

Camera  Deputaţilor

Comisia pentru industrii si servicii

Bucureşti, 05.12.2007
23/347/2007

AVIZ

asupra proiectului de Lege pentru aprobarea Ordonanţei Guvernului 

nr. 47/2007 privind reglementarea unor măsuri financiar - fiscale

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a Camerei Deputaţilor a fost sesizată spre dezbatere şi  avizare, cu proiectul de Lege pentru aprobarea Ordonanţei Guvernului nr. 47/2007 privind reglementarea unor măsuri financiar – fiscale, trimis cu adresa nr. PLx 778 din 15 noiembrie 2007, înregistrat sub nr. 23/347 din 16 noiembrie 2007.

Potrivit dispoziţiilor art.75 alin. (1) din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră Decizională.

Senatul în  calitate de  primă Cameră sesizată a adoptat proiectul de Lege în şedinţa din 7 noiembrie 2007.


În temeiul prevederilor art.61 din Regulamentul Camerei Deputaţilor, republicat, comisia a dezbătut proiectul de Lege menţionat mai sus, în şedinţa din 4 decembrie 2007.

Cu prilejul dezbaterilor membrii Comisiei pentru industrii şi servicii au constatat că această iniţiativă legislativă prin modificările şi completările propuse nu eficientizează activitatea de administrare a impozitelor, a taxelor, contribuţiilor şi a altor sume datorate bugetului general consolidat.

Trecerea Comisiei de proceduri fiscale de la Ministrul Economiei şi Finanţelor în subordinea Agenţiei Naţionale de Administrare Fiscală nu-şi are sensul, deorece atribuţiile acestei comisii se suprapun cu cele ale ANAF. În plus prin art. 141 alin.(11) din Ordonanţa Guvernului nr.47/2007, se prevede reţinerea unei cote de 15% din valoarea creanţei fiscale stinse şi care urmează a se face venit propriu la ANAF sau la autorităţile publice locale, după caz. În Codul fiscal în vigoare sumele transmise prin titlurile executorii, spre executare silită se fac venit la bugetul de stat. Această prevedere poate determina abuzuri faţă de cei care sunt supuşi executării silite.

Faţă de aceste considerente, membrii Comisiei pentru industrii şi servicii au hotărât, cu majoritate de voturi, avizarea negativă a proiectului de lege.
În raport cu obiectul şi conţinutul său propunerea legislativă face parte din categoria legilor ordinare.

PREŞEDINTE,
Iulian IANCU

Viorela Gondoş – Consilier;


Viorica Petraşcu – Consilier.

